Cuneiform Tablet CCT 3 22b-23a (BM 113556)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma šu-ḫu-bur ù me-er-ú a-šur-i-mì-tí-ma a-na bu-zu-ta-a pu-šu-ke-en₆ ù im-dí-DINGIR qí-bi-ma ṭup-pá-am ša a-lim{ki} a-na i-ku-nim DUMU sá-ma-a a-na e-bu-bi-šu a-na-kam ni-il₅-qé-ma ṭup-pá-am ša a-lim{ki} PUZUR₄-ì-lí DUMU il₅-ba-ni ra-bi-iṣ-ni na-áš-a-ku-nu-tí a-ma-kam i-na ša-ḫa-at PUZUR₄-ì-lí ra-bi-ṣí-ni i-zi-za-a-ma i-ku-nam a-na na-ru-qí-šu e-bi-ba-šu-ma ki-ma a-wi-lam tù-bi-ba-a-ni té-er-ta-ku-nu iš-tí a-li-ki-im pá-nim-ma li-li-kam-ma a-na-kam i-na mì-ma i-ku-num i-šu-ú-ni šál-ša-tí-šu lu né-mu-sú-ma lu ni-il₅-qé ù ṭup-pu-šu ḫa-ar-ma-am ša ku-nu-ki-šu ša ki-ma e-bi-bu-ni li-qé-a-nim